stanford-oval/wikipedia huggingface dataset:
Suomalainen barokkiorkesteri

Suomalainen barokkiorkesteri on vanhan musiikin esityskäytäntöihin perehtynyt ja periodisoittimilla soittava suomalainen orkesteri. Se toimii pääkaupunkiseudulla. Vuoteen 2009 asti orkesterin nimi oli Kuudennen kerroksen orkesteri.
Orkesterin perusti vuonna 1989 cembalisti Anssi Mattila. Nimi Kuudennen kerroksen orkesteri tuli Sibelius-Akatemian silloisen Fredrikinkadun toimipisteen kuudennesta kerroksesta, jossa vanhan musiikin luokka sijaitsi.
Mattilan jälkeen taiteellisena johtajana toimi vuosina 2001-2004 sellisti Jukka Rautasalo, ja vuoden 2005 alusta Kapellimestari Tuomas Hannikainen. Kaudella 2010-2012 taiteellisena johtajana on Markku Luolajan-Mikkola ja orkesterin päävierailijana Georg Kallweit.
2000-luvulla orkesteri on laajentanut periodisoittoaan klassismiin. Orkesteri on muun muassa soittanut koko Beethovenin sinfoniasyklin Suomessa ensi kertaa periodisoittimin. Orkesterin levy The Classical Age in Finland on saanut sekä Yleisradion musiikkitoimituksen Vuoden levy 2001 -kunniamaininnan että Äänite- ja kuvatallennetuottajien liiton Janne-palkinnon.
Orkesteri soitti Helsingin juhlaviikoilla 2007 George Onslow'n ensimmäinen sinfonian Suomen-kantaesityksen.
Diskografia

Musiikkia linnassa (1995)
The Classical Age in Finland (2001)
Vivaldi: Six concertos (2001)
Mozart: Gran partita (2005)
Aiheesta muualla

Suomalaisen barokkiorkesterin verkkosivut
Tšekkoslovakian kommunistinen puolue

| Tšekkoslovakian kommunistinen puolue> Komunistická strana Československa |
| --- | --- |
  
  
  
Perustettu:  16. toukokuuta 1921
Lopetti:  23. huhtikuuta 1992
Ideologia:  kommunismi marxismi-leninismi stalinismi ihmiskasvoinen sosialismi
Poliittinen kirjo:  äärivasemmisto
Toimisto:  Keskuskomitea
Osoite:  Praha, Tšekkoslovakia
Äänenkannattaja:  Rudé právo Pravda Munkás
Värit:       punainen
Kansainväliset jäsenyydet:  Komintern (1921–1943) Kominform (1947–1956)
Nuorisojärjestö:  Tšekkoslovakian kommunistisen puolueen nuoret
Infobox OKNimi-testi OK: 
Tšekkoslovakian kommunistinen puolue (lyhenne TKP, tšek. ​ja slovakiksi Komunistická strana Československa, KSČ) oli marxilais-leniniläinen kommunistipuolue, joka toimi Tšekkoslovakiassa vuosina 1921–1990.
Historia

Tšekkoslovakian kommunistinen puolue perustettiin toukokuussa vuonna 1921, kun Tšekkoslovakian sosialidemokraattisen työväenpuolueen 13. edustajakokous päätti liittymisestä Kominterniin ja puolueen nimen muuttamisesta. TKP osallistui Tšekkoslovakian parlamenttivaaleihin vuonna 1925, jolloin se sai 13,02 %:n kannatuksen. Komintern määräsi TKP:n bolševisoitavaksi vuonna 1928. Tuolloin puolueeseen kuului 138 000 jäsentä. Natsi-Saksan vallattua maaliskuussa vuonna 1939 Böömin ja Määrin alueet TKP:n toiminta kiellettiin. TKP:n slovakialaiset jäsenet erosivat puolueesta maaliskuussa vuonna 1939 ja perustivat Slovakian tasavallassa toimivan Slovakian kommunistisen puolueen.
Vuoteen 1946 mennessä TKP:n jäsenmäärä oli noussut miljoonaan. Puolue sai vuonna 1946 vaalivoiton ja johtoonsa yhdeksän ministeriötä Tšekkoslovakian hallituksessa. Kaksi vuotta myöhemmin helmikuussa vuonna 1948 TKP teki vallankaappauksen. Kesäkuun lopussa Tšekkoslovakian sosiaalidemokraattinen puolue liitettiin TKP:hen. Syyskuun 29. päivänä vuonna 1948 Slovakian kommunistinen puolue yhdistettiin takaisin TKP:hen. Se toimi jatkossa TKP:n alueellisena yksikkönä, jolla oli oma äänenkannattaja (Pravda). TKP:n sisällä suoritettiin 1950-luvulla puhdistuksia, joita perusteltiin salaliitolla kansandemokratiaa vastaan. Vladimír Clementis ja Rudolf Slánský teloitettiin joulukuussa vuonna 1952. TKP sai virallisesti johtavan aseman Tšekkoslovakiassa vuonna 1960, kun uusi perustuslaki hyväksyttiin. Vuonna 1965 hyväksyttiin Tšekkoslovakiaan TKP:n esityksestä uusi talousmalli, jossa valtiontalouteen lisättiin markkinatalouden elementtejä ja sen tehokkuutta parannettiin.
Vuonna 1968 puolueen johtaja Alexander Dubček ehdotti demokraattisia uudistuksia, mikä johti Neuvostoliiton asevoimien väliintuloon. Tšekkoslovakian miehitystä seuranneen normalisoinnin aikana yli 300 000 TKP:n jäsentä erotettiin puolueesta, koska he olivat kannattaneet Dubčekin ehdottamia uudistuksia. Keväällä 1971 TKP:n jäsenmäärä oli lähes 1,2 miljoonaa, kun Tšekkoslovakian väestömäärän arvioitiin olleen samaan aikaan noin 14,5 miljoonaa. Kymmenen vuotta myöhemmin jäseniä oli yli 1,5 miljoonaa, mikä oli 10 % väestömäärästä. TKP hallitsi Tšekkoslovakiaa aina vuoden 1989 samettivallankumoukseen asti.
Jäsenyys

TKP:n jäseneksi pääseminen edellytti vuoden kestänyttä koeaikaa ehdokasjäsenenä. Ehdokasjäsen ei voinut äänestää eikä tulla valituksi puolueen komiteoihin. Jäseneksi hyväksytyt henkilöt kävivät läpi koulutuksen, jonka järjestäminen oli TKP:n paikallisten organisaatioiden vastuulla. Ne järjestivät uusille jäsenille opetusta marxismi-leninismin perusteista, kommunismin historiasta, sosialistisista talousjärjestelmistä sekä TKP:n asemasta sisä- ja ulkopolitiikassa.
Koulutus

TKP järjesti toimihenkilöilleen seminaareja marxismi-leninismistä erillisissä kouluissa ja instituuteissa. Kouluja oli paikallistasolla, instituutit sijaitsivat Prahassa, Brnossa ja Bratislavassa. Korkeimman tason koulutusta annettiin Prahassa sijainneessa politiikan korkeakoulussa, missä opetussuunnitelma oli kolmivuotinen. Korkeakoulua ja instituutteja valvoi TKP:n keskuskomitea.
Seuraajat

Tšekkoslovakian kommunistisen puolueen seuraajista merkittävimmät ovat Tšekissä toimiva Böömin ja Määrin kommunistinen puolue ja Slovakiassa toimiva demokraattinen vasemmistopuolue.
Pääsihteerit (1945–1989)

Puoluejohtajan tittelinä oli vuosina 1945–1953 puhemies (předseda), vuosina 1953–1971 ensimmäinen sihteeri (první tajemník) ja vuosina 1971–1989 pääsihteeri (generální tajemník).
| Järjestys | Pääsihteerit   (Syntynyt-Kuollut) | Pääsihteerit   (Syntynyt-Kuollut) | Etninen tausta | Virkakausi | Virkakausi |
| --- | --- | --- | --- | --- | --- |
| 1 |  |   Klement Gottwald   (1896–1953) | tšekki | huhtikuuta 1945 | 14 . maaliskuuta 1953 |
| 2 |  |   Antonín Novotný   (1904–1975) | tšekki | 14 . maaliskuuta 1953 | 5 . tammikuuta 1968 |
| 3 |  |   Alexander Dubček   (1921–1992) | slovakki | 5 . tammikuuta 1968 | 17 . huhtikuuta 1969 |
| 4 |  |   Gustáv Husák   (1913–1991) | slovakki | 17 . huhtikuuta 1969 | 17 . joulukuuta 1987 |
| 5 |  |   Miloš Jakeš   (1922–2020) | tšekki | 17 . joulukuuta 1987 | 24 . marraskuuta  1989 |
| 6 |  |   Karel Urbánek (syntynyt  1941) | tšekki | 24 . marraskuuta  1989 | 20 . joulukuuta 1989 |
Studväst

Studväst oli Yrkeshögskolan Sydvästin opiskelijakunta. Sen toimipaikka oli Tammisaaressa, mutta sillä oli myös Turussa pieni toimisto. Opiskelijakunnan johto koostui vuosittain valituista viidestä jäsenestä ja puheenjohtajasta, joiden lisäksi opiskelijakunnalla oli palkattu pääsihteeri. Opiskelijakunnalla oli alayksiköt Turussa, Tammisaaressa ja Helsingissä, joista jokaisella on myös omat hallituksensa.
Kun Yrkeshögskolan Sydväst vuonna 2010 yhdistettiin Svenska yrkeshögskolanin kanssa Noviaksi, yhdistettiin myös Studväst osaksi Noviumia.
Aiheesta muualla

Studvästin kotisivut (Arkistoitu – Internet Archive) (ruotsiksi)
Suomen ammattikorkeakoulujen opiskelijakunnat
ASK (Arcada) |
Copsa (Centria) |
O'Diako (Diak) |
Helga (Haaga-Helia) |
HAMKO (HAMK) |
HUMAKO (HUMAK) |
JAMKO (JAMK) |
Kaakko (XAMK) |
Kamo (Kajaanin AMK) |
POKA (Karelia) |
KOE (LAB) |
ROTKO (Lapin AMK) |
Laureamko (Laurea) |
METKA (Metropolia) |
Novium (Novia) |
OSAKO (OAMK) |
Polamk opk (Polamk) |
SAMMAKKO (SAMK) |
Savotta (Savonia) |
SAMO (SeAMK) |
TAMKO (TAMK) |
TUO (Turun AMK) |
VAMOK (VAMK) |
Skåhla (Ahvenanmaan AMK)
Stenayn kantoni

Stenayn kantonin sijainti Meusen departementissa.
Stenay on Ranskassa yksi Meusen departementin kantoneista (yleisneuvoston vaalipiiri). Se käsittää 35 kuntaa ja sen alueella asui vuoden 2015 alussa 9 125 ihmistä. Stenayn kantonin keskustoimisto on Stenayn kunnassa.
Kunnat

Stenayn kantonin kunnat:
| 0 | 1 | 2 |
| --- | --- | --- |
|  Aincreville  Autréville-Saint-Lambert  Baâlon  Beauclair  Beaufort-en-Argonne  Brieulles-sur-Meuse  Brouennes  Cesse  Cléry-le-Grand  Cléry-le-Petit  Doulcon  Dun-sur-Meuse  |  Fontaines-Saint-Clair  Halles-sous-les-Côtes  Inor  Lamouilly  Laneuville-sur-Meuse  Liny-devant-Dun  Lion-devant-Dun  Luzy-Saint-Martin  Martincourt-sur-Meuse  Milly-sur-Bradon  Mont-devant-Sassey  Montigny-devant-Sassey  |  Moulins-Saint-Hubert  Mouzay  Murvaux  Nepvant  Olizy-sur-Chiers  Pouilly-sur-Meuse  Sassey-sur-Meuse  Saulmory-et-Villefranche  Stenay  Villers-devant-Dun  Wiseppe  |
Studleyn kuninkaallinen puisto

Studleyn kuninkaallinen puisto
Studleyn kuninkaallinen puisto Yorkshiren pohjoisosassa on Unescon maailmanperintökohde yhdessä läheisen Fountains Abbeyn kanssa. 
Se on yksi Englannin parhaiten säilyneistä yrjöjen aikaisista lammikkopuutarhoista. Sen elegantit koristelammikot, kanavat, huvimajat ja vesiputoukset on suunniteltu luomaan henkeä salpaavia näkymiä päärakennuksen ikkunoista ja eri puutarhakäytäviltä katsottaessa. Läheinen kirkko jää keskelle keskiaikaista peurapuistoa, jossa edelleen laiduntaa 500 hirvieläintä, ja joka tarjoaa suojan myös lukuisille muille kasvi- ja eläinlajeille.
Puutarhan perusti John Aislabie vuonna 1718. Hänen poikansa laajensi puistoa ja osti samalla viereisen Fountains Abbeyn.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivu
St James’s

| St James’s |
| --- | --- |
 Pall Mall ja St Jamesin palatsi.
Kaupunki:  Lontoo
Muodollinen kreivikunta:  Suur-Lontoo
Lontoon kaupunkipiiri:  City of Westminster
Koordinaatit:  51°30′32″N, 0°07′59″W
Lähialueet:  Soho, Westminster, Buckinghamin palatsi, Mayfair
 fiSt James’s 
St James’s on Lontoon Westminsterin kaupunkipiiriin kuuluva alue, joka sijaitsee Sohosta etelään, Whitehallista länteen ja Buckinghamin palatsista koilliseen. Kaupunginosa tunnetaan St Jamesin palatsista ja puistosta, ja se on hienoston suosimaa asuinaluetta. Sen nimi tulee keskiaikaisesta leprasairaalasta, jonka suojeluspyhimys oli Pyhä Jaakob.
Kaupunkikuva

St James’s on muodostunut St Jamesin palatsin ympärille. Alkuperäinen palatsi rakennettiin Henrik VIII:lle 1500-luvulla. Whitehallin palatsin tuhouduttua vuonna 1698 St Jamesin palatsista tuli hallitsijan Lontoon-residenssi. Palatsi restauroitiin täysin 1800-luvun alussa alkuperäisen rakennuksen tuhouduttua tulipalossa punatiilestä rakennettua sisäänkäyntiä lukuun ottamatta. Kuninkaalliset muuttivat myöhemmin Buckinghamin palatsiin, ja St Jamesin palatsissa asuu ja työskentelee nykyään hovin työntekijöitä. Palatsin läheisyydessä sijaitsevat 1700- ja 1800-luvuilla rakennetut Lancaster House, Bridgewater House, Marlborough House ja Spencer House.
St James’sin pohjoisosassa sijaitsee St Jamesin aukio, joka rakennettiin 1660-luvulla yläluokan asuinalueeksi. Aukiota ympäröivät muun muassa Chatham House (Ison-Britannian pääministerin entinen virka-asunto), London Library (vuonna 1841 avattu yksityinen kirjasto), useiden yksityiskerhojen tiloja sekä yritysten toimitiloja. Suurin osa rakennuksista on peräisin 1700- ja 1800-luvuilta.
St Jamesin palatsista kaakkoon, the Mallin toisella puolella sijaitsee St Jamesin puisto (36 ha), joka on vanhin ja koristeellisin kuninkaallinen puisto Lontoon keskustassa. Paikalla sijainneelle suoalueelle rakennettiin Kaarle II:n valtakaudella (1660–85) taidokas muotopuutarha. Puiston itäpää muutettiin 1700-luvulla Horse Guards Paraden paraatikentäksi. Kentällä järjestetään vuosittain hallitsijan syntymäpäivän kunniaksi Trooping the Colour -tapahtuma, johon kuuluu höyhenin koristeltujen hevosten ohimarssi ja paraatimusiikkia. 1800-luvun alussa John Nash uudisti puistoa romanttisemmaksi ja muokkasi sen läpi virranneesta ”kanavasta” luonnollisemman järven. Järven yli on rakennettu pieni silta, jolta voi ihailla Whitehallin rakennuksia.
Aiheesta muualla

Kuvia tai muita tiedostoja aiheesta St James’s Wikimedia Commonsissa
Tekojärvi St Jamesin puistossa.
Sotilasarvot Ranskan asevoimissa

Ranskan sotilasarvot jaetaan upseereihin ja muihin. Merivoimia lukuun ottamatta sotilasarvojen nimet ovat keskenään samat.
Marsalkka

Marsalkka ei ole virallinen sotilasarvo Ranskassa, vaan arvonimi.
Upseerit

| Sotilasarvo  (ranskaksi)> Suomeksi | Général d'armée> Armeijakenraali | Général de corps d'armée> Kenraaliluutnantti | Général de division> Divisioonakenraali | Général de brigade> Prikaatikenraali | Colonel> Eversti | Lieutenant-colonel> Everstiluutnantti | Commandant> Kommendantti | Capitaine> Kapteeni | Lieutenant> Luutnantti | Sous-lieutenant> Aliluutnantti | Aspirant> Kokelas |
| --- | --- | --- | --- | --- | --- | --- | --- | --- | --- | --- | --- |
Maavoimat: 
| Ilma- ja avaruusvoimat |  |  |  |  |  |  |  |  |  |  | – |
| Sotilasarvo  (ranskaksi) | Amiral | Vice-amiral d'escadre | Vice-amiral | Contre-amiral | Capitaine de vaisseau | Capitaine de frégate | Capitaine de corvette | Lieutenant de vaisseau | Enseigne de vaisseau de 1re classe | Enseigne de vaisseau de 2e classe | Aspirant |
| Suomeksi | Amiraali | Laivuevara-amiraali | Vara-amiraali | Kontra-amiraali | Laivan kapteeni | Fregatin kapteeni | Korvetin kapteeni | Laivan luutnantti | Laivan 1. luokan aliluutnantti | Laivan 2. luokan aliluutnantti | Kokelas |
Merivoimat: 
Lähde:
Muut

| Sotilasarvo (ranskaksi)> Suomeksi | Major> Majuri | Adjudant-chef> Yliadjutantti | Adjudant> Adjutantti | Sergent-chef> Ylikersantti | Sergent> Kersantti | Caporal-chef de 1re classe> 1. luokan ylikorpraali | Caporal-chef> Ylikorpraali | Caporal> Korpraali | Soldat de 1re classe> 1. luokan sotilas | Soldat> Sotilas |
| --- | --- | --- | --- | --- | --- | --- | --- | --- | --- | --- |
Maavoimat: 
| Ilma- ja avaruusvoimat |  |  |  |  |  | sotilasarvo ei käytössä |  |  |  |  |
| Sotilasarvo (ranskaksi) | Major | Maître-principal | Premier-maître | Maître | Second-maître | Quartier-maître de 1re classe | Quartier-maître de 2e classe | Matelot | Mousse | sotilasarvo ei käytössä |
| Suomeksi | Majuri | Pääsotilasmestari | Ylisotilasmestari | Sotilasmestari | Alisotilasmestari | 1. luokan majoitusmestari | 2. luokan majoitusmestari | Ylimatruusi | Matruusi | sotilasarvo ei käytössä |
| Merivoimat |  |  |  |  |  |  |  |  |  | sotilasarvo ei käytössä |
Lähde:
Studtiitti

| Studtiitti |
| --- | --- |
]] Studtiittia ja uranofaania Shinkolobwe-kaivoksesta]]
Luokka:  oksidimineraalit
Kemialliset ominaisuudet
Kemiallinen kaava:  [(UO2)O2(H2O)2]·2(H2O)
Aiheesta muualla
  Studtiitti Commonsissa 
Studtiitti on harvinainen uraanioksidimineraali, jonka kemiallinen kaava on [(UO2)O2(H2O)2]·2(H2O) tai UO4·4(H2O). Se muodostuu sekundaarisena mineraalina uranyyli-ionin ja veden radiolyysituotteen vetyperoksidin reaktiosta. Studtiitti esiintyy yleensä keltaisina neulamaisina kiteinä varsinaisen uraanimalmin pinnalla. Joutuessaan ilman kanssa kosketuksiin studtiitti muuttuu nopeasti metastudtiitiksi (UO4·2(H2O)). Nämä ovat ainoat tunnetut luonnossa esiintyvät peroksidimineraalit.
Studtiitti raportoitiin ensimmäisen kerran mineraalinäytteistä 1947 Shinkolobwe-kaivoksesta, Kongon demokraattisesta tasavallasta, ja se nimettiin geologi Franz Edward Studtin mukaan. Sittemmin studtiittia on löytynyt myös muista uraaniesiintymistä sekä muun muassa Tšernobylin ydinvoimalaitoksen polttoainelaavan pinnalta. Sitä pidetään myös mahdollisena käytetyn ydinpolttoaineen pitkäaikaissäilytyksen alteraatiofaasina.
Aiheesta muualla

Mindat.org: Studtite (englanniksi)
Webmineral.com: Studtite Mineral Data (englanniksi)
Studium Catholicum

| Studium Catholicum |
| --- | --- |
 Logo
 Ritarikatu 3b heinäkuussa 2013.
Osoite:  Ritarikatu 3 b A 00170 Helsinki
Sijainti:  Helsinki, Suomi
Koordinaatit:  60.170523°N, 24.955849°E
Tyyppi:  kulttuurikeskus kirjasto kustantamo
Perustettu:  1946
Johtaja:  Gabriel Salmela (dominikaanit)
Kotisivut
Studium Catholicum on suomalainen dominikaanisääntökunnan ylläpitämä kulttuurikeskus, kirjasto ja kustantamo Helsingissä. Kirjastolla on nykyisin noin 40 000 niteen kokoelma pääasiassa teologista kirjallisuutta. Keskus järjestää myös luento- ja kulttuuritilaisuuksia sekä säännöllistä aamu- ja iltapalvelus- sekä messutoimintaa. Keskuksen nykyiset tilat sijaitsevat Ritarikadulla, minne laajeneva kirjasto siirtyi alkuperäiseltä paikaltaan Bulevardilta vuonna 1966. Nykyisessä keskuksessa on kirjaston lisäksi kappeli, juhlasali sekä asuintilat Suomessa toimiville dominikaaneille. Studium Catholicum on myös kustantanut teologiaa ja kirkkohistoriaa käsittelevää kirjallisuutta.
Studium Catholicum perustettiin toisen maailmansodan jälkeen, kun Pyhä istuin vuonna 1946 ilmoitti aikeistaan perustaa Suomeen keskiajan pohjoismaiseen tieteeseen, taiteeseen, kirjallisuuteen ja kansanperinteeseen keskittyvän tutkimuskeskuksen, jonka hoitaminen annettaisiin dominikaaneille. Suunnitelmia dominikaanien toiminnan uudelleenkäynnistämiseksi Suomessa oli ollut jo 1930-luvulla, kun sääntökunta oli uskonpuhdistuksen jälkeen palannut vuosisadan alkuvuosikymmeninä myös Norjaan ja Ruotsiin, mutta sota viivästytti alkuperäisiä suunnitelmia. Vuonna 1949 dominikaanisääntökunta aloitti jälleen toimintansa Suomessa, 700 vuotta sen jälkeen kun dominikaanit olivat alun perin perustaneet konventin Turkuun. Seuraavana vuonna perustettiin Studium Catholicumin säätiö, joka sai Vatikaanilta neljän miljoonan markan peruspääoman. Säätiön perustamiseen oli pyydettävä erityislupaa oikeusministeriöstä, koska säätiö oli dominikaanien Ranskan provinssin alaisuudessa eikä sen johtaja dominikaanipappi André Bonduelle ollut Suomen kansalainen. Aluksi keskuksen dominikaanit olivat Ranskasta Suomeen tulleita munkkeja, mutta 1961 vihittiin papiksi Martti Voutilainen. Kyseessä oli tällöin ensimmäinen suomalainen katolinen ordinaatio neljään vuosisataan. Myös silloinen paavi Johannes XXIII välitti tervehdyksensä tapauksen johdosta. Martti Voutilainen työskenteli Studiumissa kuolemaansa asti vuonna 2001. Vuonna 2015 vihittiin papiksi toinen reformaation jälkeinen suomalainen dominikaani, Gabriel Salmela, joka nykyään toimii Studium Catholicumin johtajana.
Aiheesta muualla

Studium Catholicumin verkkosivut
Kirjaston sähköinen aineistohaku (Arkistoitu – Internet Archive)
Stereo (kappale)

| ”Stereo” Anna Abreu |
| --- | --- | --- |

Singlen tiedot
 Albumilta: Rush
 Julkaistu: elokuu 2011
 Tuottaja(t): Jukka Immonen
 Tyylilaji: pop
 Kesto: 04.05
 Levy-yhtiö: Sony Music
Anna Abreun muut singlet
| ”Worst Part Is Over” 2011 | ”Stereo” 2011 | ”Be With You” 2011 |
Stereo on suomalais-portugalilaisen Anna Abreun vuonna 2011 julkaistu kappale sekä hänen neljännen studioalbuminsa Rush kolmas single. Single julkaistiin elokuussa 2011. Kappale oli parhaimmillaan Latauslistan 24. ja radiokanavien toiseksi soitetuin kappale.
Kappaleen musiikkivideon on ohjannut Jaakko Itäaho. Se kuvattiin Raaseporin linnassa ja sen ympäristössä. Videossa nähtävät vuoristomaisemat on saatu aikaan erikoistehostein.
Kappaleet

Stereo – 4.05
Listasijoitukset

| Lista | Paras sijoitus |
| --- | --- |
Suomen virallinen latauslista: 24 
Suomen virallinen singlelista: –
Radiolista: 2
Supreme (kappale)

| ”Supreme” Robbie Williams |
| --- | --- | --- |

Singlen tiedot
 Albumilta: Sing When You're Winning
 Julkaistu: 11. joulukuuta 2000
 Tuottaja(t): Guy Chambers
 Tyylilaji: Pop
 Kesto: 04.15
 Levy-yhtiö: Chrysalis
Robbie Williamsin muut singlet
| ”Kids” 2000 | ”Supreme” 2000 | ”United” 2000 |
Supreme on Robbie Williamsin vuonna 2000 julkaistu Sing When You're Winning -albumin kolmas single. Se sisältää interpoloinnin Gloria Gaynorin "I Will Survive" -kappaleesta, koska Williamsin mukaan hänen ollessa matkalla Sveitsissä ennen vuosituhannen vaihdetta, turistit, joista kukaan ei puhunut samaa kieltä, alkoivat humista "I Will Survive" -kappaleen sooloa.
Raitalista

UK CD1
1. "Supreme" – 4:15
2. "Don't Do Love" – 4:56
3. "Come Take Me Over" – 4:13
UK CD2
1. "Supreme" – 4:15
2. "United" – 5:56
3. "Supreme" (recorded live at the Manchester Arena) – 4:18
4. "Supreme" (filmed live at the Manchester Arena) – 4:08
Listasijoitukset

| Listat (2000) | Sija |
| --- | --- |
Itävalta (Ö3 Austria Top 40): 3
Uusi-Seelanti (ONZMC): 3
Belgia (Ultratop 50 Vallonia): 4
Italia (FIMI): 4
Sveitsi (Swiss Music Charts): 4
Britannia (Britannian singlelista): 4
Irlanti (Irlannin singlelista): 10
Norja (VG-lista): 11
Ranska (SNEP): 12
Australia (ARIA Charts): 14
Saksa (MegaCharts): 14
Ruotsi (Sverigetopplistan): 14
Hollanti (Dutch Top 40): 16
Suomi (Suomen virallinen lista): 16
Belgia (Ultratop 50 Flanderi): 29

Käännös suomeksi
Stora Lonoks

| Stora Lonoks |
| --- | --- |
Valtiot:  Suomi 
Paikkakunta:  Kirkkonummi
Koordinaatit:  60°12′10″N, 24°18′50″E
Järvinumero:  22.008.1.008 
Mittaustietoja
Pinnankorkeus:  28,9 m 
Rantaviiva:  3,5 km 
Pinta-ala:  0,48 km² 
Keskisyvyys:  0,8 m 
Suurin syvyys:  1,8 m 
 fiStora Lonoks 
Stora Lonoks on noin puolen neliökilometrin laajuinen arvokas lintujärvi Kirkkonummen länsiosassa. Järvi on erittäin matala ja runsasravinteinen. Sen vedet laskevat Lilla Lonoksin ja muutaman Siuntion alueella sijaitsevan järven kautta Pikkalanlahteen, joka on osa Suomenlahtea. Stora Lonoksin kaakkoinen naapurijärvi on Storträsk – Bakträsk, koillisessa on Saarlammi ja luoteessa Karhujärvi. Stora Lonoksin etäisyys Kirkkonummen keskustasta on noin kaksitoista kilometriä luoteeseen; etäisyys Helsingin keskustasta on noin 35 kilometriä länteen.
Stora Lonoks on saareton ja sen ympärillä on runsaasti peltoa. Asutusta ja metsää on jonkin verran. Järven teoreettinen viipymä on 1980-luvulla tehdyn arvion mukaan vain kymmenen vuorokautta.
Stora Lonoks (22.008.1.008) kuuluu Harvsån valuma-alueeseen (22.008), joka on kolmannen jakovaiheen vesistöalue Siuntionjoen päävesistössä (22). Stora Lonoks on Siuntionjoen alueen itäisiä vakavesiä ja Harvsån alueen neljänneksi laajin vakavesi.
Sota (EP)

| Sota Horna |
| --- | --- | --- |

EP-levyn tiedot
 Äänitetty : 1998, Astia Studio, Lappeenranta
 Julkaistu: 1999
 Tyylilaji: black metal
 Kesto: 14.11
 Levy-yhtiö: Sinister Productions
Hornan muut julkaisut
| Haudankylmyyden mailla 1999 | Sota 1999 | Perimä vihassa ja verikostossa (EP) 1999 |
Sota on suomalaisen black metal -yhtye Hornan 7" vinyyli-EP vuodelta 1999. Siitä julkaistiin rajoitettu 666:n kappaleen painos, mutta vain n. 300 kappaletta on olemassa.
Kappaleet

Yhdeksän yö – 7.42
Haudankylmyyden maille – 3.45
Sota – 2.44
Kokoonpano

Nazgul von Armageddon ‎– laulu
Shatraug ‎– kitara
Gorthaur ‎– rummut
Thanatos ‎– kitara
Moredhel ‎– bassokitara
Aiheesta muualla

Albumi Sota (EP) Encyclopaedia Metallum -sivustolla (englanniksi)
Sota discogs.com -sivustolla
Tadžikistanin sosialistisen neuvostotasavallan lippu

Tadžikistanin sosialistisen neuvostotasavallan lippu
Tadžikistanin sosialistisen neuvostotasavallan lippu hyväksyttiin neuvostotasavallan lipuksi 20. maaliskuuta 1953. Se pohjautuu Neuvostoliiton lippuun. Siinä punaisen pohjan halki kulkee kapea vihreä ja sen yläpuolella leveämpi valkoinen viiva. Valkean viivan selitettiin kuvaavan puuvillaa ja vihreän viivan muita viljelykasveja. Lipun vasemmassa ylälaidassa ovat sosialismin tunnukset sirppi ja vasara sekä kommunismin viisisakarainen tähti. Tadžikistanin itsenäistyttyä lippu säilyi lähes ennallaan, mutta sirppi ja vasara -tunnus poistettiin. Maa otti käyttöön uuden lipun marraskuussa 1992.
Tätä edeltävässä lipussa oli punaisella pohjalla sirppi ja vasara sekä kyrillisin kirjaimin teksti РСС Тоҷикистон (RSS Todžikiston) - maan nimi tadžikin kielellä sekä Таджикская ССР (Tadžikskaja SSR) - maan nimi venäjäksi. Sitä aiemmin lipussa oli maan tadžikinkielinen nimi latinalaisin kirjaimin.